**ΣΩΜΑΤΕΙΟ ΕΡΓΑΖΟΜΕΝΩΝ ΘΕΡΑΠΕΥΤΗΡΙΟΥ ΧΡΟΝΙΩΝ ΠΑΘΗΣΕΩΝ ΔΡΑΜΑΣ**

**(ΠΑΡΑΡΤΗΜΑ ΧΡΟΝΙΩΝ ΠΑΘΗΣΕΩΝ ΔΡΑΜΑΣ)**

Διογένους 1, Δράμα, ΤΚ66100, Τηλ.2521350810 e-mail: somateiopxp.dramas@yahoo.com

**Δράμα 08/10/2025**

 **Αρ. Πρωτ 951-08/10/2025**

**ΠΡΟΣ**: την Υπουργό Κοινωνικής Συνοχής και Οικογένειας **κ. Δόμνα Μιχαηλίδου**

**ΚΟΙΝΟΠΟΙΗΣΗ**: Πίνακας αποδεκτών

**ΘΕΜΑ**: *«ΕΠΙΚΑΙΡΟΠΟΙΗΣΗ ΟΔΗΓΙΩΝ ΓΙΑ ΤΗ ΔΙΕΝΕΡΓΕΙΑ RAPID TEST ΣΕ ΚΛΕΙΣΤΕΣ ΔΟΜΕΣ ΚΟΙΝΩΝΙΚΗΣ ΦΡΟΝΤΙΔΑΣ»*

**Αξιότιμη κυρία Υπουργέ**,

το Σωματείο Εργαζομένων του Παραρτήματος Χρονίων Παθήσεων Δράμας επιθυμεί να θέσει υπόψιν σας τα εξής:

1. Η εγκύκλιος **υπ’ αρ. 34937/4‑6‑2024** κατήργησε τα έκτακτα μέτρα προστασίας κατά της COVID‑19 και για τις δομές κλειστής κοινωνικής φροντίδας. Σύμφωνα με την συγκεκριμένη εγκύκλιο, **δεν υφίσταται πλέον υποχρέωση για την διενέργεια διαγνωστικών ελέγχων** **(rapid test)** από το προσωπικό των δομών, ούτε για τρίτα πρόσωπα που εισέρχονται καθημερινά στον χώρο.

2. Ταυτόχρονα, **εκδίδονται νέες τριμηνιαίες εγκύκλιοι** που παρατείνουν την υποχρέωση διαγνωστικών ελέγχων (rapid test) **μόνο για το προσωπικό που είναι μερικώς εμβολιασμένο ή ανεμβολίαστο** και μάλιστα με δικό τους κόστος, παρά το γεγονός ότι η πανδημία COVID‑19 έχει λήξει σε παγκόσμιο επίπεδο.

Αυτή **η αντιφατική και παράδοξη κατάσταση** έχει ως αποτέλεσμα το εν λόγω προσωπικό να παραμένει **σε καθεστώς ομηρίας** ενός μέτρου χωρίς ουσιαστική επιστημονική ή υγειονομική βάση, επιβαρυνόμενο οικονομικά, ψυχολογικά και διοικητικά, ενώ τρίτα πρόσωπα **δεν υπόκεινται σε κανέναν αντίστοιχο περιορισμό.**

Επιπλέον, **για τους περιθαλπόμενους δεν ισχύει κανένα απολύτως σχετικό μέτρο** (εξέρχονται της δομής, επισκέπτονται κλειστούς χώρους εστίασης, χρησιμοποιούν ταξί, ενώ, επισκέπτες, συγγενείς, προμηθευτές, συνεργεία, εργαζόμενοι courier ή delivery καθώς και συμμετέχοντες σε εκδηλώσεις (μουσικοί, κληρικοί, πολιτικά πρόσωπα κλπ) εισέρχονται στον χώρο χωρίς κανέναν απολύτως έλεγχο.

**Αιτούμαστε:**

1. Να εξεταστεί άμεσα η **επικαιροποίηση των διαγνωστικών πρωτοκόλλων σε κλειστές δομές**, ώστε να εξασφαλίζεται **η ισότιμη μεταχείριση των εργαζομένων** και να εφαρμόζονται μέτρα που έχουν πραγματική προστατευτική αξία.
2. **Να προβλεφθεί η απελευθέρωση του προσωπικού από την υποχρέωση διενέργειας rapid tests**, με την ορθή αναπροσαρμογή του νομικού πλαισίου ώστε να είναι ισότιμο για το σύνολο των εργαζομένων και των τρίτων προσώπων, αποφεύγοντας την αδικαιολόγητη επιβάρυνση του προσωπικού

*Για το Δ.Σ. του Σωματείου Εργαζομένων*

*Θ. Χ. Π. Δ*

Η Πρόεδρος Η Γραμματέας

Τζημαγιώργη Χρυσή Συκώτη Μαριάννα

**ΠΙΝΑΚΑΣ ΚΟΙΝΟΠΟΙΗΣΗΣ**

1. Υπουργό Υγείας, κύριο ΑΔΩΝΙ ΓΕΩΡΓΙΑΔΗ
2. Πανελλήνια Ομοσπονδία Εργαζομένων Δημοσίων Νοσοκομείων
3. Ανώτατη Διοίκηση Ενώσεων Δημοσίων Υπαλλήλων
4. Ένωση Νοσηλευτών Έλλάδος
5. Εθνικός Σύνδεσμος Νοσηλευτών Ελλάδος
6. Βουλευτή Νομού Δράμας κύριο Δημήτριο Κυριαζίδη
7. Βουλευτή Νομού Δράμας κύριο Αναστάσιο Νικολαΐδη
8. Βουλευτή Νομού Δράμας κύριο Θεόφιλο Ξανθόπουλο
9. Ιατρό του ΘΧΠ Δράμας κύριο Ανδρέα Ξάνθη